Foto: Olympic.uz Riodagi Olimpiadaning boks musobaqalarida 91 kg vazn toifasida ishtirok etayotgan o‘zbekistonlik bokschi Rustam To‘laganov chorak final bahsida ozarbayjonlik Abduqodir Abdullayevni hakamlarning bir ovozlik qarori bilan ochkolar bo‘yicha yutdi (29:28). Endi To‘laganov yarim finalda boshqa chorak final bahsida italiyalik Klemente Russoni mag‘lub etgan rossiyalik bokschi Yevgeniy Tishchenko bilan bellashadi. To‘laganovning keyingi natijalaridan qat’iy nazar, u terma jamoamizga kamida bronza medalini keltirdi. Biz hamyurtimizga keyingi bosqichlarda ham muvaffaqiyatli ishtirok etishini tilab qolamiz.